Τζον Όλιβα

Ο Τζον Όλιβα (αγγλ. Jon Oliva, 22 Ιουλίου 1960) είναι Αμερικανός κιμπορντίστας και πιανίστας, γνωστότερος ως ιδρυτικό μέλος του heavy metal συγκροτήματος Savatage, ενώ από το 1993 και έπειτα είναι ο βασικός συνθέτης και τραγουδιστής των Trans-Siberian Orchestra.

Βιογραφία
Η αρχή και Avatar
Ο Τζον Όλιβα γεννήθηκε στο Μπρονξ της Νέας Υόρκης το 1960. Ξεκίνησε να παίζει μουσική στα έντεκα του χρόνια, ασχολούμενος με το πιάνο. Η οικογένεια του μετακόμισε στην Καλιφόρνια το 1972 και τέσσερα χρόνια αργότερα στο Ντούνεντιν της Φλόριντα. Μαζί με τον αδελφό του, Κρις, έδωσαν την πρώτη τους συναυλία σε ένα πάρτι παίζοντας τραγούδια των Kiss, Black Sabbath, Deep Purple και ZZ Top.

Το 1977, σταμάτησε την φοίτηση του στο λύκειο και εντάχθηκε στους Metropolis, με τους οποίους έπαιζε πέντε συναυλίες ανά εβδομάδα κερδίζοντας 80 δολάρια για κάθε εμφάνιση. Το συγκρότημα έπαιζε κατά βάση διασκευές στους Bad Company, Kiss και Alice Cooper. Την επόμενη χρονιά, ηχογράφησαν το σινγκλ "Take Off With The Crowd", το οποίο πωλούνταν στις συναυλίες τους στην ευρύτερη περιοχή της Φλόριντα.Metropolis - Take Off With The Crowd (Sample) - YouTube

Οι Metropolis διαλύθηκαν στα τέλη του 1978 και ο Όλιβα θέλησε να συνεργαστεί με τον αδελφό του, ο οποίος έπαιζε κιθάρα. Αρχικά, η συγκεκριμένη προσπάθεια δεν ευδοκίμησε και ο Τζον Όλιβα εντάχθηκε στους Alien, αλλά λόγω της διαφωνίας του με τα μέλη του συγκεκριμένου σχήματος, τα δύο αδέλφια ένωσαν τις δυνάμεις τους σχηματίζοντας τους Avatar.Χρόνια πολλά στον μοναδικό JON OLIVA - Rockoverdose.gr Το συγκεκριμένο πενταμελές σχήμα οδηγούνταν από τον Τζον στα φωνητικά και τα τύμπανα και τον αδελφό του, Κρις, στην κιθάρα, αλλά έντονες διαφωνίες με τα υπόλοιπα μέλη του συγκροτήματος οδήγησαν στην διχοτόμηση. Στο συγκρότημα εντάχθηκε ο ντράμερ Στιβ Γουόχολζ και δύο χρόνια αργότερα ο μπασίστας Κιθ Κόλινς, με τον Τζον Όλιβα να αναλαμβάνει αποκλειστικά τα φωνητικά. Τα τραγούδια "Rock Me" και "Minus Love" συμπεριλήφθηκαν στην συλλογή "The Pirate Album" του ραδιοφωνικού σταθμού "WYNF" και οι Avatar δέχθηκαν πρόταση συνεργασίας από τον Νταν Τζόνσον της "Par Records".THE CORROSEUM - 95YNF - The Pirate Album '83 LP 1983 Το συγκρότημα ηχογράφησε το ΕΡ "City Beneath the Surface", το οποίο κυκλοφόρησε στον περιορισμένο αριθμό των χιλίων αντιτύπων.Avatar (17) - City Beneath The Surface (Vinyl) at Discogs

Savatage

Λίγο αργότερα, ο Τζόνσον ώθησε το συγκρότημα στην ηχογράφηση ενός δίσκου, χορηγώντας 3.000 δολάρια για το συγκεκριμένο εγχείρημα. Μετά την ηχογράφηση 15 τραγουδιών μέσα σε μόλις δύο ημέρες, αποφασίστηκε να πραγματοποιηθούν δύο κυκλοφορίες, με πρώτη εξ αυτών το άλμπουμ "Sirens".Savatage - Sirens (album review ) | Sputnikmusic Την παραμονή της κυκλοφορίας του άλμπουμ αποφασίστηκε η αλλαγή του ονόματος του σχήματος σε Savatage, λόγω της ύπαρξης ενός ευρωπαϊκού συγκροτήματος με την ονομασία Avatar.

Ο πρώτος δίσκος των Savatage έλαβε ιδιαίτερα θετικές κριτικές και το συγκρότημα δέχτηκε πρόταση συνεργασίας από την "Atlantic Records", το οποίο ενεργοποιήθηκε μετά την κυκλοφορία του ΕΡ "The Dungeons Are Calling" για την ολοκλήρωση του συμβολαίου με την "Par".The Dungeons Are Calling Review | Savatage

Το Νοέμβριο του 1984, μπήκαν στα "Bearsville Studios" ηχογραφώντας το "Power of the Night" σε παραγωγή του Μαξ Νόρμαν.Savatage - Power Of The Night - MetalReviews Κατά την διάρκεια της περιοδείας "Monsters of the Universe" του 1985, το συγκρότημα αντικατέστησε τον Κιθ Κόλινς με τον Τζόνι Λι Μίντλτον και ηχογράφησαν το "Fight for the Rock" στο Λονδίνο. Το υλικό που αποτέλεσε τον δίσκο είχε αρχικά γραφτεί για προσωπική κυκλοφορία του Τζον Όλιβα, όπως και για άλμπουμ άλλων καλλιτεχνών, αλλά μετά από πιέσεις των μάνατζερ τους, αναγκάστηκαν να το συμπεριλάβουν στον συγκεκριμένο δίσκο, προς δυσαρέσκεια του Όλιβα και των υπόλοιπων μελών του σχήματος.Savatage - Fight for the Rock (album review ) | Sputnikmusic

Μετά το τέλος της περιοδείας για την προώθηση του άλμπουμ, ο Όλιβα επικοινώνησε με τον παραγωγό Πωλ Ο'Νηλ, ο οποίος ανέλαβε το συγκρότημα κατά τις ηχογραφήσεις του επόμενου τους δίσκου, βοηθώντας τους με την ιδέα να διασκευάσουν το "Hall of the Mountain King" του Έντβαρ Γκρηγκ.Edvard Grieg, In the Hall of the Mountain King from "Peer Gynt" Ο ομώνυμος δίσκος περιείχε το πρώτο βίντεο κλιπ του συγκροτήματος με τίτλο "24 Hours Ago",Savatage - 24 Hrs Ago (official video) - YouTube ενώ βίντεο γυρίστηκε και για το ομώνυμο κομμάτι.SAVATAGE "HALL OF THE MOUNTAIN KING" (HD) Official Video Για την προώθηση του δίσκου, το συγκρότημα περιόδευσε μαζί με τους Megadeth και τους Dio, με τον Όλιβα να εθίζεται στα ναρκωτικά και το αλκοόλ, αναγκαζόμενος μετά το πέρας της περιοδείας να μπει σε πρόγραμμα αποτοξίνωσης.

Μετά την επιστροφή του στην ενεργό δράση, οι Savatage ηχογράφησαν το "Gutter Ballet", του οποίου το ομώνυμο κομμάτι εμπνεύστηκε ο Όλιβα μετά την παρακολούθηση της παράστασης "Το Φάντασμα της Όπερας".Savatage - Gutter Ballet review - Metal Storm Μετά την επιτυχία του δίσκου, ο Κρις Όλιβα βρήκε ένα έργο που είχε γράψει ο Ο'Νηλ δέκα χρόνια νωρίτερα και εντυπωσιάστηκε από την κεντρική ιδέα του, αποφασίζοντας αυτό να είναι το θέμα του επόμενου τους δίσκου. Ο Τζον Όλιβα έπαιξε και τα τύμπανα σε κάποια από τα τραγούδια του δίσκου, ο οποίος κυκλοφόρησε το 1991 με τίτλο "Streets: A Rock Opera", περιλαμβάνοντας 16 από τα 26 τραγούδια τα οποία συνολικά ηχογραφήθηκαν.Streets: A Rock Opera - Savatage | Allmusic

Doctor Butcher και απώλεια του Κρις Όλιβα
Μετά την ολοκλήρωση της περιοδείας το 1992, ο Τζον Όλιβα αποφάσισε να σταματήσει την καριέρα του ως ενεργός μουσικός και να συνεχίσει να βοηθάει το συγκρότημα ως συνθέτης. Όταν σταμάτησε από το συγκρότημα, ο Όλιβα ασχολήθηκε με το πρότζεκτ του, Doctor Butcher και επέλεξε το νέο τραγουδιστή των Savatage, Ζακ Στίβενς. Το "Edge of Thorns" κυκλοφόρησε το 1993 με τον ίδιο να συμμετέχει ως γκεστ.Savatage - Edge Of Thorns (album review ) | Sputnikmusic Την ίδια περίοδο, ηχογράφησε μαζί με τον κιθαρίστα Κρίς Κάφερι το ομώνυμο άλμπουμ των Doctor Butcher, με προϋπολογισμό 8.000 δολαρίων. Για την προώθηση του άλμπουμ, πραγματοποίησαν μερικές εμφανίσεις στην Τάμπα της Φλόριντα. Επίσης, ο Πωλ Ο'Νηλ και ο Μπομπ Κίνκελ έγραψαν το θεατρικό έργο σε ύφος Μπρόντγουεϊ, "Romanov" και ο Όλιβα έγραψε μαζί τους την μουσική για την συγκεκριμένη παραγωγή, η οποία δεν παρουσιάστηκε ποτέ.

Στις 17 Οκτωβρίου 1993, ο αδελφός του Τζον, Κρις έχασε την ζωή του σε αυτοκινητιστικό δυστύχημα, ενώ πήγαινε σε τοπικό φεστιβάλ της Φλόριντα με την σύζυγο του.

Επιστροφή στους Savatage, Trans-Siberian Orchestra και Pain
Μετά από ένα σύντομο διάλειμμα ο Τζον Όλιβα επέστρεψε στο στούντιο για την ηχογράφηση του δίσκου "Handful of Rain" των Savatage, στον οποίο έπαιξε κιθάρα, πλήκτρα, τύμπανα, μπάσο και έκανε δεύτερα φωνητικά, με τον Ζακ Στίβενς στα κύρια φωνητικά και τον Άλεξ Σκόλνικ στην σόλο κιθάρα.SAVATAGE Handful of Rain reviews and MP3 - Progarchives Ο δίσκος κυκλοφόρησε το 1994 και κατά την διάρκεια της περιοδείας για την προώθηση του ηχογραφήθηκε το ζωντανό άλμπουμ "Japan Live '94".SAVATAGE Japan Live '94 reviews and MP3 - Progarchives

Η επίσημη επιστροφή του Όλιβα στους Savatage πραγματοποιήθηκε το 1995, όπου με την προσθήκη των κιθαριστών Κρις Κάφερι και Αλ Πιτρέλλι, το συγκρότημα επέστρεψε στο ύφος της ροκ-όπερας με τους δίσκους "Dead Winter Dead", "The Wake of Magellan" και "Poets and Madmen".Review: Savatage - Dead Winter Dead | SputnikmusicSavatage - The Wake of Magellan - Reviews Η επιτυχία του σινγκλ "Christmas Eve/Sarajevo 12-24" οδήγησε στην δημιουργία του συγκροτήματος Trans-Siberian Orchestra μαζί με τον Πωλ Ο'Νηλ και τον Αλ Πιτρέλλι, τον Τζόνι Λι Μίντλτον, τον Κρις Κάφερι, τον Τζεφ Πλέιτ και τον Ζακ Στίβενς να συμμετέχουν στις ηχογραφήσεις δίσκων όπως το "Christmas Eve and Other Stories" (1996), το "The Christmas Attic" (1998), το "Beethoven's Last Night" (2000), το "The Lost Christmas Eve" (2004) και το "Night Castle" (2009).Trans-Siberian Orchestra > Home Το συγκεκριμένο συγκρότημα έχει γνωρίσει πολύ μεγάλη επιτυχία με δύο πολυπλατινένιους, δύο πλατινένιους και έναν χρυσό δίσκο, ενώ το προαναφερθέν σινγκλ έχει βραβευθεί ως χρυσό. Οι ζωντανές τους εμφανίσεις προσελκύουν πολύ μεγάλους αριθμούς θεατών, με χαρακτηριστική την εμφάνιση τους την πρωτοχρονιά του 2014 μπροστά σε ένα εκατομμύριο θεατές στην Πύλη του Βρανδεμβούργου στο Βερολίνο.Trans Siberian Orchestra Brandenburg Gate NYE 2014

Οι Savatage σταμάτησαν τις ηχογραφήσεις και τις ζωντανές τους εμφανίσεις το 2002. Την επόμενη χρονιά, ο Όλιβα δημιούργησε τους Pain κυκλοφορώντας το " 'Tage Mahal" το 2004 μέσω της "SPV/Steamhammer". Ακολούθησε το "Maniacal Renderings" μέσω της "AFM Records" τον Σεπτέμβριο του 2006, το "Global Warning" δύο χρόνια αργότερα και το "Festival" το 2010.

Στις 21 Ιουνίου 2013, κυκλοφόρησε ο πρώτος προσωπικός δίσκος του Όλιβα με τίτλο "Raise the Curtain".Oliva - Raise The Curtain (album review ) | Sputnikmusic Έναν χρόνο αργότερα, ανακοινώθηκε η επανένωση των Savatage για ζωντανές εμφανίσεις, με πρώτη αυτήν στο φεστιβάλ του "Wacken Open Air 2015".SAVATAGE Reunites For WACKEN OPEN AIR Festival Performance; Video Available

Δισκογραφία
με τους Jon Oliva's Pain
  'Tage Mahal (2004)
 Straight-Jacket Memoirs (EP, 2006)
 Maniacal Renderings (2006)
 Global Warning (2008)
 Festival (2010)

με τους Oliva
 Raise the Curtain (2013)

με τους Savatage
 Sirens (1983)
 The Dungeons Are Calling (ΕΡ, 1984)
 Power of the Night (1985)
 Fight for the Rock (1986)
 Hall of the Mountain King (1987)
 Gutter Ballet (1989)
 Streets: A Rock Opera (1991)
 Handful of Rain (1994)
 Ghost in the Ruins (Live, 1995)
 Dead Winter Dead (1995)
 Japan Live '94 (Live, 1995)
 The Wake of Magellan (1997)
 Poets and Madmen (2001)

με τους Avatar
 City Beneath the Surface (EP, 1983)με τους Trans-Siberian Orchestra
 Christmas Eve and Other Stories (1996)
 The Christmas Attic (1998)
 Beethoven's Last Night (2000)
 The Lost Christmas Eve (2004)
 Night Castle (2009)
 Dreams of Fireflies (On a Christmas Night) (EP, 2012)

με τους Doctor Butcher
 Doctor Butcher (1994)

Άλλες συμμετοχές
 Savatage - Edge of Thorns (1993)
 Rough Silk - Symphony of Life (2001)
 Seven Witches - Xiled to Infinity and One (2002)
 Circle II Circle - Watching in Silence (2003)
 Avantasia - Angel of Babylon (2010)
 Dreamtone & Iris Mavraki's Neverland - Ophidia (2010)
 Kamelot - Poetry for the Poisoned (2010)
 Soulspell - The Labyrinth of Truths (2010)
 Elvenking - Era (2012)
 The Hourglass - Play the Pawn (Single, 2013)
 Dawn of Destiny - F.E.A.R.'' (2014)

Παραπομπές

Πηγές
 Biography - Jon Oliva's Pain
 Jon Oliva | Biography | AllMusic
 Jon Oliva - Encyclopaedia Metallum: The Metal Archives

 Εξωτερικοί σύνδεσμοι 

 Jon Oliva's Pain / www.jonoliva.net 
 Jon Oliva's Pain - MySpace

Κατηγορία:Αμερικανοί τραγουδοποιοί
Κατηγορία:Αμερικανοί πιανίστες
Κατηγορία:Αμερικανοί μουσικοί
Κατηγορία:Ροκ μουσικοί